Document ID: 32001D0426

Komission päätös,
tehty 6 päivänä kesäkuuta 2001,
tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta kahdeksannen kerran
(tiedoksiannettu numerolla K(2001) 1598)
(ETA:n kannalta merkityksellinen teksti)
(2001/426/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,
sekä katsoo seuraavaa:
(1) Saatuaan tiedon suu- ja sorkkataudin esiintymisestä Alankomaissa komissio teki tietyistä suu- ja sorkkataudin vastaisista suojatoimenpiteistä Alankomaissa päätöksen 2001/223/EY(4), sellaisena kuin se on viimeksi muutettuna päätöksellä 2001/408/EY(5).
(2) Suu- ja sorkkatautitilanne Alankomaiden eräissä osissa voi vaarantaa Alankomaiden alueen muissa osissa ja muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan vuoksi. Viimeisimmästä tautitapauksesta ilmoitettiin kuitenkin 21 päivänä huhtikuuta 2001.
(3) Neuvoston direktiivissä 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, otettiin käyttöön yhteisön toimenpide suu- ja sorkkataudin torjumiseksi.
(4) Direktiivin 85/511/ETY 13 artiklan mukaisista suu- ja sorkkataudin valvonta- ja hävittämisedellytyksistä Alankomaissa tehdyssä komission päätöksessä 2001/246/EY(7), sellaisena kuin se on muutettuna päätöksellä 2001/279/EY(8), säädetään, että rokotusvyöhykkeeseen sovellettavia rajoituksia sovelletaan edelleen. Kaikki rokotetut eläimet oli kuitenkin teurastettu 25 päivään toukokuuta 2001 mennessä.
(5) Tautitilanteen kehityksen vuoksi vaikuttaa aiheelliselta tarkistaa aluejakoa uudelleen, poistaa liite II, säätää liitteessä I mainittujen alueiden ulkopuolelta tulevien eläinten teurastamisesta valvotuissa oloissa liitteessä I mainituilla alueilla sijaitsevissa teurastamoissa, säätää maidon kuljettamisesta liitteessä I mainituilta alueilta kyseisten alueiden ulkopuolella sijaitseviin laitoksiin käsittelyä varten ja helpottaa edelleen liitteessä I mainittujen alueiden ulkopuolelta tulevien taudille alttiiden eläinten siirtämistä.
(6) Alankomaat toisti pysyvän eläinlääkintäkomitean 5 ja 6 päivänä kesäkuuta 2001 pidetyssä kokouksessa päätöstä 2001/223/EY koskeneiden ehdotettujen muutosten osalta seuraavan kantansa:
- Liikennettä liitteessä I mainituilta alueilta valvotaan jatkuvasti taudille alttiiden elävien eläinten siirtämisen estämiseksi.
- Yhteisön sisäiseen kauppaan ja vientiin tarkoitettu liha pidetään täysin erillään päätöksessä 2001/305/EY säädetyllä terveysmerkinnällä varustetusta lihasta, ja se tulee laitoksista, joissa ei ole lainkaan päätöksessä 2001/305/EY säädetyllä terveysmerkinnällä varustettua lihaa.
(7) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 12 päivänä kesäkuuta 2001, ja toimenpiteitä mukautetaan tarvittaessa.
(8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan komission päätös 2001/223/EY seuraavasti:
1) Korvataan 2 artiklan 2 kohdan b alakohdan ensimmäinen alakohta seuraavasti: "b) muualla kuin liitteessä I mainituilla alueilla kasvatetuista eläimistä saatuun tuoreeseen lihaan, joka on kuljetettu 1 artiklan 1 ja 2 kohdan säännöksistä poiketen virallisessa valvonnassa sinetöidyssä kuljetusvälineessä suoraan toimivaltaisten viranomaisten nimeämään teurastamoon, joka sijaitsee liitteessä I mainitulla alueella, välitöntä teurastusta varten seuraavin edellytyksin:"
2) Korvataan 4 artiklan 1 kohdan toinen alakohta seuraavasti: "Tätä kieltoa ei sovelleta maitoon, joka kuljetetaan liitteessä I mainituilla alueilla sijaitsevilta tiloilta suoraan liitteessä I mainitsemattoman alueen osassa sijaitsevaan nimettyyn laitokseen 2 kohdan mukaista käsittelyä varten edellyttäen, että
a) raakamaidon kuljetus liitteessä I mainituilla alueilla sijaitsevilta tiloilta liitteessä I mainitsemattomilla alueilla sijaitseviin laitoksiin tapahtuu kuljetusvälineillä, jotka on puhdistettu ja desinfioitu ennen liitteessä I mainituilta alueilta poistumista ja jotka eivät tämän jälkeen ole olleet kosketuksissa liitteessä I mainituilla alueilla sijaitseviin tiloihin, joilla on suu- ja sorkkataudille alttiita eläimiä,
b) toteutetaan tehokkaita toimenpiteitä säiliössä olevan ilman ja maidon seoksen ulospääsyn estämiseksi kuljetuksen aikana ja purettaessa maitolastia kuljetusvälineestä laitoksen maitosäiliöihin,
c) kuljetusvälineet puhdistetaan ja desinfioidaan kunkin kuljetuksen jälkeen,
d) kaikelle samalla tuotantolinjalla jalostetulle maidolle tehdään 2 kohdassa tarkoitettu käsittely, ellei kyseisen linjan terveydellistä asemaa ole palautettu toimivaltaisten viranomaisten vastuulla toteutetulla tehokkaalla puhdistuksella ja desinfioinnilla,
e) toimivaltainen eläinlääkintäviranomainen valvoo edellä lueteltujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista."
3) Korvataan 5 artiklan 2 kohdan b alakohta seuraavasti: "b) jotka on valmistettu 4 artiklan 1 kohdan toisen alakohdan taikka 4 artiklan 2 tai 3 kohdan säännösten mukaisesta maidosta."
4) Korvataan 12 a artikla seuraavasti: " 12 a artikla
1. Alankomaiden on varmistettava, että suu- ja sorkkataudille alttiiden elävien eläinten lähettäminen muilta kuin liitteessä I mainituilta Alankomaiden alueilta muihin jäsenvaltioihin on kielletty.
2. Poiketen siitä, mitä 1 kohdassa säädetään, lähtöpaikan toimivaltaiset viranomaiset voivat sallia elävien nautojen ja sikojen siirtämisen yhdeltä liitteessä I mainittujen alueiden ulkopuolella Overijsselin maakunnassa, Gelderlandin maakunnassa Rijn-Waal-Merwede -joista pohjoiseen olevilla alueilla Saksan rajan ja Zuid-Hollandin maakunnan rajan välillä tai Utrechtin maakunnassa moottoritiestä A27 itään olevilla alueilla sijaitsevalta tilalta suoraan toisessa jäsenvaltiossa sijaitsevaan teurastamoon välitöntä teurastusta varten, jos tästä tehdään ilmoitus määräjäsenvaltion ja kaikkien kauttakulkujäsenvaltioiden eläinlääkintäalan keskusviranomaisille.
3. Poiketen siitä, mitä 1 kohdassa säädetään, lähtöpaikan toimivaltaiset viranomaiset voivat sallia nautojen ja sikojen siirtämisen muihin jäsenvaltioihin Frieslandin, Groningenin, Drenthen, Flevolandin, Noord-Hollandin, Zuid-Hollandin, Zeelandin, Noord-Brabantin ja Limburgin maakunnissa sijaitsevilta Alankomaiden alueilta sekä siitä Gelderlandin maakunnan osasta, joka sijaitsee Rijn-Waal-Merwede -joista etelään Saksan rajan ja Zuid-Hollandin maakunnan rajan välillä sekä siitä Utrechtin maakunnan osasta, joka sijaitsee moottoritiestä A 27 länteen, jos tästä tehdään ilmoitus määräjäsenvaltion ja kaikkien kauttakulkujäsenvaltioiden eläinlääkintäalan keskusviranomaisille."
5) Korvataan 14 artiklassa oleva päivämäärä ilmaisulla "25 päivän kesäkuuta 2001".
6) Korvataan liite I tämän päätöksen liitteellä.
7) Poistetaan liite II, ja kaikki päätöksessä olevat viittaukset kyseiseen liitteeseen ovat mitättömiä.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä kesäkuuta 2001.

Labels: 3
18
17
6